Ototretinae

Ototretinae er  en gruppe av lysbiller. Disse insektene har fått sitt navn ettersom de er istand til å frambringe lys.

Utseende 
Hos de fleste arter mangler hunnindividene vinger, de har bare noen svært korte utvekster som ikke rekker lengre enn til det første bakkroppsegmentet.  Derfor er det ikke så rart at en av artene ble kalt for sankthansorm. Hos mange, blant annet den norske arten, er hunnene larvelignende, såkalte larviforme hunner. Hannene ser ut som mer normale biller, med bløte dekkvinger. De er vanligvis avlange på kroppsform, antennene

Hodet er nedoverbøyd og skjult fra oversiden av det store brystskjoldet (pronotum), som er forlenget framover og dekker hodet. Antenner er korte og trådformede og har elleve ledd og er festet tett sammen, mellom fasettøynene.

Levevis 
Lysbillene er nattaktive insekter. De finnes i mange ulike naturtyper (habitat), som fuktige enger, langs skogsbryn, bekker, i hager og parker.  De finnes i lavlandet, men kan også finnes oppover i fjellet, men ikke over skog-grensen. Larvene til sankthansormen, som lever i Norge, spiser skallbærende snegler, som de dreper med et giftig bitt. De sprøyter så inn fordøyelsesenzymer som langsomt løser opp sneglen, og slurper i seg innholdet. De kan leve ganske lenge på en snegle.

De spesielle lysproduserende organene er plassert på bakkroppen.  Larvene lyser nok som en advarsel til rovdyr om at de kan inneholde giftige kjemikalier.  Men for de voksne er det ofte hunnen som sender ut lysblink. Hun er vingeløs, sitter i vegetasjonen og gjør det for å tiltrekke seg partnere.

Hunnene kryper opp i vegetasjonen like før det blir mørkt. De velger gjerne en åpen plass slik at lyset kan ses på lang avstand. Hannene som flyr lavt over vegetasjonen, straks de oppfatter hunnes lyssignal, flyr de til henne. I tropiske strøk er det mange ulike arter og de har utviklet egne lyssignaler (blinking) for å kunne kjenne igjen individer fra samme art.

Utbredelse 
Bortsett fra slekten Brachylampis i Nord-Amerika er alle slektene utbredt i Asia.

Systematisk inndeling med noen arter 

 Orden biller (Coleoptera)
 Underorden  Polyphaga
 Overfamilie  Cantharoidea
 Familien lysbiller (Lampyridae Fleming, 1821)
 underfamilie Ototretinae McDermott, 1964
 slekten Anadrilus Kirsch, 1875
 slekten Baolacus Pic, 1915
 slekten Brachylampis Van Dyke, 1939- Nord-Amerika
 slekten Brachypterodrilus Pic, 1918
 slekten Ceylanodrilus Pic, 1929
 slekten Drilaster Kiesenwetter, 1879 (=Ototreta)
 slekten Emasia Bočakova & Janisova, 2010
 slekten Eugeusis Westwood, 1853
 slekten Falsophaeopterus Pic, 1911
 slekten Flabellototreta Pic, 1911
 slekten Gorhamia Pic, 1911
 slekten Harmatelia Walker, 1858
 slekten Hydaspoides Bočakova & Janisova, 2013
 slekten Hyperstoma Wittmer, 1979
 slekten Lamellipalpodes Maulik, 1921
 slekten Lamellipalpus Maulik, 1921
 slekten Oculogryphus Jeng, Engel & Yang, 2007
 slekten Ototretadrilus Pic, 1921
 slekten Palpotreta Janisova & Bočakova, 2009
 slekten Picodrilus Wittmer, 1938
 slekten Stenocladius Deyrolle & Fairmaire, 1878

Referanser

Litteratur

Eksterne lenker 
 

Lysbiller
Biller formelt beskrevet i 1964
Dyr formelt beskrevet av Frank Alexander McDermott